paragraph_text: Afrička cibetka je vrsta cibetke koja je rasprostranjena u tropskim dijelovima Afrike. U odnosu na mnoge druge vrste cibetki, koje nalikuju mačkama, afrčika cibetka nalikuje manjem psu. Boja njezinog krzna varira, ali obično im je tijelo prošarano crnim pjegama dok su joj noge, vrat i rep prugasti. Iznad očiju krzno joj je bijela i nalikuje na "masku" rakuna, a crna dlaka ispod očiju i oko njuške nalikuje brnjici. Kao i sve vrste cibetki, pomoći žlijezdi afrička cibetka luči tvar poznata pod imenom civeton (koji se koristi u industrijama koje proizvode parfeme), čime ona obilježava svoj teritorij.